شەفەق
نیوز/ نێچیروان سليمان قسەکەر دەزگای بەڵگەیل لە حکومەت هەرێم کوردستان، ئمڕوو سێشەممە،
دراوردن تەرم ٤٧ ئێزدی لە قوربانیەیل ریخریاگ داعش لە قەزای شنگال راگەیان.
سلیمان
ئەرا ئاژانس شەفەق نیوز وت: روفات قوربانیەیل لەناو شەش کۆمەڵە قەورسان لە ئاوای
"قەنی" لە شنگال پەیا کریا، و لەلایەن تیمەیل پسپۆڕ وە وازکردن کۆمەڵە
قەورسان دراوریان.
وتیش:
ئیجا گولەی تفەنگ ودەوانچە لەناو قەورسانەگە پەیا کریا، و بریانە پزشک دادوەری لە
بەغداد تا ناسنامەی قوربانیەیل دیاری بوود ئیجا ئەرا شنگال بریەن.
لەلای
خوەییش خەیری عەلی وەڕیەوبەر ریخریاگ بەڵگەکان ئێزدی ئەرا ئاژانس شەفەق نیوز وت:
تەگبیرە تیم نیشتمانی ک پەیوەندی وە وازکردن کۆمەڵە قەورسانەیل لە شنگال دیرێد، قەورسان
"عەلو عەنتەر" لە ناحیەی عەیازیە خوەرئاوای تەلەعفەر واز بکەێد، ک روفات
زیاتر لە ٢٠٠٠ قوربانی هاناوی، ویەکیگ لە گەورەترین کۆمەڵە قەورسانەیل قوربانیەیلە
لە ناوچەگە ک وەدەس ریخریاگ داعش لەساڵ ٢٠١٤ کوشیانە.
جی باسە
ک تیمەیل تایبەت وە وازکردن کۆمەڵە قەورسانەیل، تا ئیسە توەنستنە ٣٠ کۆمەڵە
قەورسان لە بنچینەی ١٠٨ قەورسان لە شنگال واز بکەن.
